ด้วยความที่ย่านปิ่นเกล้า ร้านชาบูเริ่มมาเปิดกันอย่างคึกคัก ร้าน Shabuya 888 เป็นอีกร้านที่หมายตา เพราะอยู่ใกล้หอพักแถวปิ่นเกล้า แถมยังตกแต่งร้านสไตล์ญี่ปุ่น ดูน่าสนใจ

ในที่สุดก็มีโอกาสได้ไปทานกับเพื่อนครับ แต่ที่จอดรถต้องจอดฝั่งตรงข้าม แล้วค่อยข้ามถนนมา ลำบากพอสมควร ในร้านเล็ก ๆ ครับ ผนังปูนแบบกำแพงปูนที่มีลวดลายโบราณ ๆ ด้านล่างมีประมาณ 12 ที่นั่ง 5 โต๊ะ กับอีก 1 เคาเตอร์ยาว ๆ ชั้นบนไม่แน่ใจไม่ได้ขึ้นไปดูครับ

เนื้อหมูที่สั่ง บางเหลือเกินครับ บางเกินเหตุ บางจนเห็นจานเลยครับ ไม่ไหวนะครับแบบนี้ คีบทีก็ยุ่ยแล้วครับ น่าเสียดายมาก ราคาระดับนี้ เนื้อควรจะดีกว่านี้นะครับ

แถมหลาย ๆ เมนูยังไม่รวมในบุฟเฟต์ ผมว่าเอาเปรียบไปนิดครับ ซื้อดีล 50% ร้านดี ๆ ไปกินคุ้มกว่าครับ ถูกกว่าด้วย